wickkiey/tamil-wikipedia-markdown huggingface dataset:
# இசுலாம் உலகத்தின் கலைக்களஞ்சியம்

**இசுலாம் உலகத்தின் கலைக்களஞ்சியம்** ( *Encyclopaedia of the world of Islam*) இசுலாமிய மதம், இசுலாமிய மக்களின் வரலாறு, இசுலாமிய நாகரிகம் மற்றும் இசுலாம் மதத்தின் ஆரம்பம் முதல் இப்போது வரையான பண்பாடு ஆகியவற்றை பாரசீக மொழியில் விளக்கும் ஒரு கலைக்களஞ்சியம் ஆகும். இசுலாம் உலகத்தின் கலைக்களஞ்சியம் தெகுரானில் நிறுவப்பட்டுள்ள இசுலாமிய கலைக்களஞ்சிய அறக்கட்டளை நிறுவனத்தால் வெளியிடப்பட்டது. பார்சி மற்றும் ஆங்கில மொழிகளில் 75 எண்ணிக்கைக்கும் மேற்பட்ட புத்தகங்களை இந்நிறுவனம் வெளியிட்டுள்ளது. மேலும், இசுலாம் உலகத்தின் கலைக்களஞ்சியம் 29 தொகுதிகள் மற்றும் இதன் 12 தொகுதிகள் அரேபிய மொழி மொழிபெயர்ப்புகளையும் இந்நிறுவனம் வெளியிட்டுள்ளது. 120 எண்ணிக்கைக்கும் மேற்பட்ட ஆசிரிய உறுப்பினர்களைக் கொண்ட ஒரு ஆராய்ச்சி நிறுவனமாக ஓர் ஆராய்ச்சி நூலகத்தின் கட்டமைப்பில் இந்த நடவடிக்கைகள் நடைபெறுகின்றன.  

கட்டுரைகள், அகர வரிசைப்படி அமைக்கப்பட்டு, அறிவின் பரந்த பகுதியை இக்கலைக்களஞ்சியம் உள்ளடக்கியுள்ளது: குரானிய அறிவியல், தீர்க்கதரிசன மரபுகள், இசுலாமிய சட்டம் , இறையியல், ஆன்மீகம், தத்துவம், கடிதங்கள் மற்றும் கலை ஆகியவற்றின் தொழில்நுட்ப சொற்கள்; நபிகள், முசுலீம் புனிதர்கள் மற்றும் இமாம்களின் வாழ்க்கை வரலாறுகள்; குரான் வர்ணனையாளர்கள், பாரம்பரியவாதிகள், சட்டவாதிகள், முசுலீம் இறையியலாளர்கள், தத்துவவாதிகள், விஞ்ஞானிகள், ஆன்மீகவாதிகள், வரலாற்றாசிரியர்கள், கவிஞர்கள் மற்றும் இசுலாமிய உலகின் கலைஞர்களின் வாழ்க்கை, படைப்புகள் மற்றும் பார்வைகள்; இசுலாத்தின் அரசியல் வரலாறு, கலீஃபாக்கள், சுல்தான்கள், விசியர்களின் வாழ்க்கை வரலாறுகள் மற்றும் கடந்த கால ஆட்சி வம்சங்களின் கணக்குகள்; கடந்த கால மற்றும் தற்போதைய இசுலாமிய உலகின் நாடுகள் மற்றும் நகரங்களின் புவியியல்; மதச்சார்பற்ற மற்றும் மத நினைவுச்சின்னங்களின் தொல்லியல்; மத விழாக்கள் மற்றும் சிறப்பு நாட்கள்; கலைப்பொருட்கள், உடைகள், உணவுப் பொருட்கள், தாவரங்கள், மருந்துகள் போன்ற இசுலாமிய நிலங்களுக்குத் தனித்தன்மை வாய்ந்தவை, மற்றும் பல கட்டுரைகள் கலைக்களஞ்சியத்தில் இடம்பெற்றுள்ளன.  

இசுலாமியக் கலைக்களஞ்சியத்துடன் ஒப்பிடும் போது, இசுலாமிய உலகத்தின் கலைக்களஞ்சியம் பல்வேறு ஆதாரங்கள், இறையியல் கட்டுரைகளின் அளவு மற்றும் சியா அறிவுசார் மற்றும் கலாச்சார பாரம்பரியத்தின் (குறிப்பாக சியா இறையியல் மற்றும் இமாமியா கூறுகள்) முக்கியத்துவம் ஆகியவற்றில் வேறுபடுகிறது. இசுலாம் கலைக்களஞ்சியத்தில் உள்ள இறையியல் கூறுகளின் எண்ணிக்கை 404 ஆக கட்டுப்படுத்தப்பட்டுள்ளது, சியைட்டு இறையியல் மற்றும் ஈரானிய பாடங்களில் அதிக கவனம் செலுத்தும் இசுலாமிய கலைக்களஞ்சியத்தில் 749 உள்ளீடுகள் உள்ளன. இசுலாமிய கலைக்களஞ்சியத்தில் இறையியல் உள்ளீடுகள் எந்த சியைட்டு மூலங்களையும் குறிப்பிடவில்லை மற்றும் அனைத்து குறிப்புகளும் சன்னி மூலங்களைக் குறிக்கின்றன, அதே சமயம் இசுலாம் உலக கலைக்களஞ்சியத்தில் உள்ள ஆதாரங்களின் மத விநியோகம் சியா மற்றும் சன்னி மூலங்களிலிருந்து பயனடைகிறது.
# கராச்சி பெருநகர மாநகராட்சி

**கராச்சி பெருநகர மாநகராட்சி** (உருது: بلدیہَِ عظمیٰ کراچی) என்பது பாகிஸ்தானின் பெரிய மாநகரமான கராச்சியில் உள்ளாட்சி அமைப்ப்பின்படி சேவைகளை வழங்குவதற்கான ஒரு உள்ளாட்சி மற்றும் மாநகராட்சியை ஆளும் அமைப்பாகும்.  

## வரலாறு
### 1852
1846 ஆம் ஆண்டு பிரித்தானிய ஆட்சியின் போது கராச்சியில் காலரா தொற்றுநோய்களைக் கட்டுப்படுத்த கராச்சி பாதுகாப்பு வாரியம் நிறுவப்பட்டது. 1852 இல் இந்த வாரியம் கராச்சி நகராட்சி ஆணையமாக மேம்படுத்தப்பட்டது.  

### 1853
1853 இல் முனிசிபல் கமிஷன் கராச்சி மாநகராட்சி ஆணையமாக மாற்றப்பட்டது. கராச்சி மாநகராட்சி கட்டிடத்தின் அடிக்கல் 1927 இல் பந்தர் சாலையில் அடிக்கல் நாட்டப்பட்டது.  

### 1933

1933 இல் கராச்சி நகராட்சி ஆணையம் கராச்சி மாநகராட்சியாக தரம் உயர்த்தப்பட்டது.  

### 1976
கராச்சி மாநகராட்சி 1976 இல் கராச்சி பெருநகர மாநகராட்சியாக மாற்றப்பட்டது.  

### 1987
கராச்சி பெருநகர மாநகராட்சி மண்டலக் குழுக்கள் 1987 இல் நிறுவப்பட்டன. மண்டல குழுக்கள் மீண்டும் கராச்சி பெருநகர மாநகராட்சியில் இணைக்கப்பட்டன. அருகாமையில் இருந்த ஐந்து மாவட்ட மாநகராட்சிகள் 1987 இல் நிறுவப்பட்டன.  

### 2000
கராச்சி பெருநகர மாநகராட்சி 2000 இல் மாற்றி அமைக்கப்பட்டும் மற்றும் ஐந்து மாவட்ட மாநகராட்சிகள் அனைத்தும் கராச்சி மாநகர மாவட்டத்துடன் இணைக்கப்பட்டன. கராச்சி நகர மாவட்டம் 18 நகரங்கள் மற்றும் 178 ஒன்றிய கவுன்சில்களாக பிரிக்கப்பட்டது.  

### 2011
2011 இல் சிந்து அரசு மீண்டும் கராச்சி பெருநகர மாநகராட்சி மற்றும் ஐந்து மாவட்ட மாநகராட்சிகளை மீட்டெடுத்தது.  

### 2015
2015 ஆம் ஆண்டில், கராச்சி பெருநகரக் கழகமானது 209 பொது உறுப்பினர்கள் மற்றும் ஒன்றியக் குழுக்களின் தலைவர்கள் மற்றும் 96 ஒதுக்கப்பட்ட உறுப்பினர்கள் உட்பட 305 உறுப்பினர்களைக் கொண்டிருந்தது.  

1979 முதல் KMC ஆலோசகர் உறுப்பினர்களின் எண்ணிக்கை பின்வருமாறு  
**KMC counsel members (1884-2016)**

| 1 | 1884 | 32 |  |  |
| --- | --- | --- | --- | --- |
| 2 | 1910 | 36 |  |  |
| 3 | 1933 | ஜாம்சேது நசர்வஜ்ஜி மேத்தா | 57 |  |
| 4 | 1979-1983 | அப்துல் சத்தர் ஆஃகனி (மேயர்) | 166 |  |
| 5 | 1983-1987 | அப்துல் சத்தர் ஆஃகனி (மேயர்) | 232 |  |
| 6 | 1988-1992 | பஃரூக் சத்தர் (மேயர்) | 77 |  |
| 7 | 2001-2005 | முகமது டாரிக் ஹஸன் (CDGK) | 255 |  |
| 8 | 2006-2010 | நஸ்ரீன் ஜலில் (CDGK) | 255 |  |
| 9 | 2016-2020 | வஷீம் அக்தர் (மேயர்) | 308 | } |

## கராச்சி பெருநகர மாநகராட்சி
இந்த மாநகராட்சி தான் ஆசிய கண்டத்திலேயே மிகப்பெரிய நகரங்களுல் ஒன்றாகும். இந்தியாவில் மிகப்பெரிய மாநகராட்சி மும்பை. மும்பை மாநகராட்சி வார்டுகளின் எண்ணிக்கை 228. ஆனால் கராச்சி மாநகராட்சி வார்டுகளின் எண்ணிக்கை 308 ஆகும். உலகின் பதின்மூன்றாவது பெரிய நகரமும் இதுவே ஆகும்.
# சம்பல், ஜம்மு காஷ்மீர்



**சம்பல்** (**Sumbal**), இந்தியாவின் ஜம்மு காஷ்மீர் ஒன்றியப்பகுதியில் அமைந்த பந்திபோரா மாவட்டத்தின் சோனாவாரி வருவாய் வட்டத்தில் உள்ள நகரம் மற்றும் 13 வார்டுகள் கொண்ட நகராட்சி ஆகும். இது சிறிநகரிலிருந்து 19 கிலோ மீட்டர் தொலைவிலும், மாவட்டத தலைமையிடமான பந்திபோராவிற்கு தெற்கே 43.4 கிலோ மீட்டர் தொலைவில் அமைந்துள்ளது. இது கடல்மட்டத்திலிருந்து 1557 மீட்டர் உயரத்தில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், 2,233 வீடுகளும் கொண்ட சம்பல் நகரத்தின் மக்கள் தொகை 15,041 ஆகும். அதில் ஆண்கள் 8,108 மற்றும் பெண்கள் 6,933 ஆக உள்ளனர். பாலின விகிதம் 1000 ஆண்களுக்கு 855 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 51.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 137 மற்றும் 44 ஆகவுள்ளனர்.  

இதன் மக்கள் தொகையில் இந்துக்கள் 5.5%, இசுலாமியர் 93.94%, கிறித்தவர்கள் 0.23% மற்றும் பிறர் 0.33% ஆகவுள்ளனர்.
# நிரலம்ப உபநிடதம்



**நிரலம்ப உபநிடதம்** (*Niralamba Upanishad*) என்பது ஒரு சமசுகிருத உரையும் இந்து சமயத்தின் 22 சமய (பொது) உபநிடதங்களில் ஒன்றுமாகும். இந்த உரை, சர்வசர உபநிடதத்துடன் இந்து தத்துவத்தின் 29 அடிப்படைக் கருத்துகளில், பண்டைய மற்றும் இடைக்கால சகாப்தமான 108 உபநிடதங்களின் தொகுப்பில் உட்பொதிக்கப்பட்ட இரண்டு பிரத்யேக சொற்களஞ்சியங்களில் ஒன்றாகும்.  

நிரலம்ப உபநிடதம் 29 உபநிடதக் கருத்துக்களை வரையறுத்து விளக்குகிறது. ஆண்கள், பெண்கள், அனைத்து உயிர்களும், விஷ்ணு மற்றும் உருத்திரன் (சிவன்) போன்ற இந்துக் கடவுள்களும் அவற்றின் சாராம்சத்தில் பிரம்மம் என்ற ஒரே இறுதி யதார்த்தம் என்று குறிப்பிடுவது குறிப்பிடத்தக்கது. "கொத்தடிமை" என்பது தியாகச் சடங்குகள் மற்றும் சுயநலம் எனவும், "கொடூரமான ஆசை, வெறுப்பு மற்றும் பாசாங்குத்தனம்" ஆகியவற்றைக் கொண்டிருக்கும் போது விரதங்கள் செய்வது "பேய்த்தனம்" என்றும் இது குறிப்பிடுகிறது.  

இந்த உரையானது இந்து மதத்தின் அத்வைத வேதாந்தப் பள்ளியுடன் எதிரொலிக்கும் பதில்களை வழங்குகிறது.  

## வரலாறு
நிரலம்ப உபநிடதத்தின் காலம் தெரியவில்லை. ஆனால் இது முக்திகா உபநிடதத்தைப் போன்ற பிற்கால இடைக்கால உரையாக இருக்கலாம். இந்நூலின் கையெழுத்துப் பிரதிகள் **நிரலாம்போபநிடதம்** என்ற பெயரிலும் காணப்படுகின்றன. இராமனால், அனுமனுக்கு கூறப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 34வது இடத்தில் பட்டியலிடப்பட்டுள்ளது.  

## உள்ளடக்கம்
நிரலம்ப உபநிடதம் என்பது வேதாந்தச் சொற்களின் ஒரு சொற்களஞ்சியம் ஆகும். ஒரு ஆரம்ப பிரார்த்தனைக்குப் பிறகு, தொடர்ச்சியான கேள்விகளைக் கேட்பதோடு, வரிசையான பதில்களுடன் தொடங்குகிறது. கேள்விகள், பிரம்மம் என்றால் என்ன? ஈசுவரன் என்பவர் யார்? ஜீவாத்மா என்பவர் யார்? பிரக்ருதி என்றால் என்ன? என்ற பல கேள்விகள் கேட்கப்படுகின்றன. உரையின் பொருளடகத்தில் பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அரக்கர்கள், பிசாசர்கள், ஆண்கள், பெண்கள், உயிரினங்கள், பிறப்புகள், நிலையான பொருட்கள், அஞ்ஞானம், சுகம், துக்கம், கர்மா, சொர்க்கம், நரகம், பந்தம், மோட்சம், குரு, சீடன், வித்வான், முதா, அசுரன், தவம், பரமபதம், கிரகம், ஆக்ரக்யம் மற்றும் சந்நியாசம் ஆகியவை அடங்கும்.  

இதில் பதினாறு வினாக்களுக்கும் ஒரே பதிலைத் தந்திருப்பது குறிப்பிடத்தக்கது. பின்வருபவை அனைத்தும் பிரம்மம் (இறுதி உண்மை) என்று அழைக்கப்படும் ஒரே அடையாளம் என்று கூறுகிறது. பிரிவுகள் தவறானவை - பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அசுரர்கள், பிசாசுகள், பிராமணர்கள் மற்றும் பிற ஆண்கள், பெண்கள், அனைத்து உயிரினங்களும் நிலையான பொருட்கள். ஈசுவரன் மற்றும் ஜீவன் ஆகிய இரண்டும் பிரம்மத்தின் வெளிப்பாடு என்று உபநிடதம் விளக்குகிறது, அதே சமயம் பிரகிருதி பிராமணனின் சக்தி என விளக்கப்படுகிறது.  

சுகம் (மகிழ்ச்சி) என்பது ஒருவரின் உள்ளார்ந்த பேரின்பத்தை உணர்ந்து, சச்சிதானந்தத்தை அனுபவிக்கும் நிலை என உரை வரையறுக்கிறது. *துக்கம்* (வலி) இவ்வுலகம், சுயமற்ற நிலை, சுய அறிவின் பற்றாக்குறை ஆகியவற்றால் இயக்கப்படுகிறது. சொர்க்கம் என்பது ஆன்மீக உண்மையுடன் தொடர்புடையது, அதே சமயம் *நரகம்* இவ்வுலக வாழ்வின் மீது ஏக்கம் கொள்வது.  

## இதனையும் பார்க்கவும்

- ஆத்ம உபநிடதம்
- நிர்வாண உபநிடதம்
- யோகதத்துவ உபநிடதம்
- வேதங்கள்
# சரீரக உபநிடதம்



**சரீரக உபநிடதம்** ( *Sariraka Upanishad* என்பது உபநிடதங்களில் சிறியதாகும். மேலும் இது இராமனால் அனுமனுக்கு உபதேசித்த முக்திகா உபநிடங்களில் 62 இல் பட்டியலிடப்பட்டுள்ளது.) இது சமசுகிருதத்தில் இயற்றப்பட்டுள்ளது. யசுர்வேதத்தைச் சேர்ந்த 32 உபநிடதங்களில் ஒன்றான இது சாமான்யம் (பொது), என வகைப்படுத்தப்பட்டுள்ளது. பல மாய உடலியல் உபநிடதங்களில் இதுவும் ஒன்றாகும்.  

மனித உடலுக்கும் மனித ஆன்மாவிற்கும் உள்ள தொடர்பு என்ன, ஒருவர் மற்றவருடன் எங்கே, எப்படி தொடர்பு கொள்கிறார், பிறப்பு மற்றும் இறப்புக்குப் பிறகு ஒவ்வொருவருக்கும் என்ன நடக்கிறது என்பதை கர்ப்ப உபநிடதத்துடன் சேர்த்து இது கவனம் செலுத்துகிறது. என்றும் கூறுகிறார்.  

மனித உடல் என்பது பூமி, நீர், காற்று, விண்வெளி மற்றும் ஆற்றல் ( நெருப்பு) ஆகியவற்றின் கலவையாகும் என்று உரை வலியுறுத்துகிறது. மேலும் ஜீவாத்மா , பரமாத்மா. இவற்றிலிருந்து மனித உணர்வு உறுப்புகள் எவ்வாறு உருவாகின்றன என்றும், மனிதனின் விருப்பம், சந்தேகம், நினைவாற்றல், புத்தி, பேச்சு, கோபம், பயம், மாயை, நன்னடத்தை, இரக்கம், அடக்கம், அகிம்சை, தர்மம் மற்றும் பிற அம்சங்கள் போன்ற வாழ்க்கையின் பிற செயல்பாடுகளை விவரிக்கிறது. இந்த உரை **சரீரகோபநிடதம்** என்றும் அழைக்கப்படுகிறது.  

## கட்டமைப்பு
உரை ஒரே ஒரு அத்தியாயத்தைக் கொண்டுள்ள. இது மனித உடலியல் கோட்பாட்டை முன்வைக்கும் நீண்ட உரைநடை முன்னுரையுடன் தொடங்குகிறது. அதைத் தொடர்ந்து எட்டு வசனங்கள் இடம் பெற்றுள்ளன. வசனங்கள் 1 முதல் 4, அதே போல் 6 முதல் 7தாகவும் உள்ளது. மேலும், குணங்கள் மற்றும் நான்கு உணர்வு நிலைகளின் கோட்பாட்டை முன்வைக்கிறது. கடைசி வசனம் புருசனே உயர்ந்தவன் என்று கூறுகிறது.
# இரத்னகிரி கோட்டை, மகாராட்டிரம்


**இரத்னகிரி கோட்டை** (*Ratnagiri Fort*) இரத்னதுர்க் கோட்டை' அல்லது 'பகவதி கோட்டை' என்றும் அழைக்கப்படும் இது மகாராட்டிராவின் இரத்தினகிரி மாவட்டத்தில் உள்ள முக்கியமான கோட்டையாகும். இந்த கோட்டையின் உள்ளே பகவதி கோயில் இருப்பதால் இது முக்கிய சுற்றுலாத்தலமாக உள்ளது.  

## வரலாறு
இந்த கோட்டை பாமினி காலத்தில் கட்டப்பட்டது. 1670-இல் மராட்டிய மன்னர் சிவாஜி பிஜப்பூரின் சுல்தானிடமிருந்து கோட்டையை வென்றார். மன்னர் சிவாஜி இரண்டு பாதுகாப்புக் கோபுரங்களைக் கட்டினார். ஒன்று தெற்கிலும் மற்றொன்று பழைய நீதிமன்ற வளாகத்திற்கு அருகிலும் உள்ளது. 1750-1755 இல் மராட்டிய தளபதி கனோஜி ஆங்கரே என்பவரால் கோட்டையின் பாதுகாப்பு மேம்படுத்தப்பட்டது. பேஷ்வா ஆட்சியின் போது (1755-1818) தோண்டு பாஸ்கர் பிரதிநிதி கோட்டையில் சில சிறிய பழுதுகளை சரி செய்தார். பின்னர் 1818 இல் ஆங்கிலேயர்களால் கோட்டை கைப்பற்றப்பட்டது. கோவில் 1950 இல் புதுப்பிக்கப்பட்டது.  

## அணுகல்
இரத்தினகிரி நகரத்திலிருந்து நடந்து செல்லக்கூடிய தூரத்தில் கோட்டை உள்ளது. கோட்டையின் நுழைவு வாயிலுக்கு ஒரு அகலமான சாலை செல்கிறது. கோட்டையைச் சுற்றி வர ஒரு மணி நேரம் ஆகும்.  

## பார்க்க வேண்டிய இடங்கள்

கலங்கரை விளக்கம் கோட்டையின் ஒரு பக்கத்தில் அமைந்துள்ளது. கோட்டையின் உள்ளே பகவதி கோவில், குளம் மற்றும் கிணறு உள்ளது. கோட்டைக்கு கீழே ஒரு குகை உள்ளது. ரெடே புருஜ் அனைத்து கோட்டைகளிலும் வலுவானது ஆகும்.  

## இதனையும் பார்க்கவும்

- இந்தியாவில் உள்ள கோட்டைகளின் பட்டியல்
- கனோஜி ஆங்கரே
- மராத்தியர்
- மராத்திய அரச குலங்கள் மற்றும் அரசுகள் பட்டியல்
- முகலாய-மராத்தியப் போர்கள்
- இந்திய படைத்துறையின் வரலாறு
# கும்பி



**கும்பி** (**Kumbi**), வடகிழக்கு இந்தியாவில் உள்ள மணிப்பூர் மாநிலத்தின் விஷ்ணுபூர் மாவட்டத்தில் உள்ள ஒரு பேரூராட்சி ஆகும். இது மணிப்பூர் தலைநகரான இம்பால் நகரத்திற்கு தெற்கே 55 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 9 வார்டுகளும், 1,859 வீடுகளும் கொண்ட கும்பி பேரூராட்சியின் மக்கள் தொகை 9,546 ஆகும். அதில் ஆண்கள் 4,789 மற்றும் பெண்கள் 4,757 ஆக உள்ளனர். பாலின விகிதம் 1000 ஆண்களுக்கு 993 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.51% ஆகவுள்ளனர். இதன் சராசரி எழுத்தறிவு 76.38% ஆகவுள்ளது. இதன் மக்கள் தொகையில் இந்துக்கள் 78.92%, கிறித்தவர்கள் 1.13% மற்றும் பிறர் 19.94.% ஆகவுள்ளனர்.
# சேனாபதி, மணிப்பூர்


**சேனாபதி** (**Senapati**), வடகிழக்கு இந்தியாவில் உள்ள மணிப்பூர் மாநிலத்தில் உள்ள சேனாபதி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது மாநிலத் தலைநகரான இம்பால் நகரத்திற்கு வடக்கே 57.8 கிலோ மீட்டர் தொலைவில் உள்ளது. இது கடல் மட்டத்திலிருந்து 1788 மீட்டர் உயரத்தில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 393 வீடுகளும் கொண்ட  
சேனாபதி கிராமத்தின் மக்கள் தொகை 2183 ஆகும். அதில் ஆண்கள் 1126 மற்றும் பெண்கள் 1057 ஆக உள்ளனர். பாலின விகிதம் 1000 ஆண்களுக்கு 939 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.06% ஆகவுள்ளனர். இதன் சராசரி எழுத்தறிவு 82.41% ஆகவுள்ளது. இதன் மக்கள் தொகையில் பட்டியல் பழங்குடியினர் 97.02% ஆகவுள்ளனர்.
# நாம்போல்


**நாம்போல்** (**Nambol**), வடகிழக்கு இந்தியாவில் உள்ள மணிப்பூர் மாநிலத்தின் விஷ்ணுபூர் மாவட்டத்தில் நாம்போல் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான இம்பால் நகரத்திற்கு தெற்கே 16.6 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி நாம்போல் நகராட்சியின் மக்கள் தொகை 22,512 ஆகும்.  
## போக்குவரத்து
இம்பால் வானூர்தி நிலையத்திலிருந்து 5 கிலோ மீட்டர் தொலைவில் நாம்போல் நகரம் உள்ளது.
# பனங்காட்டு அணில்


**பனங்காட்டு அணில்** (*Jungle palm squirrel*), **காட்டு கோடு அணில்**, அல்லது **மேற்குத் தொடர்ச்சி மலை அணில்** (*பன்னாம்புலசு திரிசுதிரியேடசு*) என்பது இந்தியாவில் மட்டும் காணப்படும் சையூரிடே எனும் அணில் குடும்பத்தில் உள்ள கொறிணிச் சிற்றினமாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் தோட்டங்கள் ஆகும். இந்த இனம் வாழ்விட மாற்றங்களைப் பொறுத்துக்கொள்கிறது. இது மேற்குத் தொடர்ச்சி மலைகளில் உள்ள தேயிலைத் தோட்டங்களில் பொதுவாகக் காணக்கூடியது. இந்த அணில் இந்தியத் தீபகற்பத்தின் மேற்கு கடற்கரையில் உள்ள உயரமான மரங்கள் கொண்ட காடுகளில் மட்டுமே வாழ்கின்றது. பனங்காட்டு அணில், கொக்கோ, மாம்பழம், திராட்சை மற்றும் சப்போட்டா போன்றவற்றின் தீங்குயிரியாக உள்ளது. இந்த ஆண் அணில்களின் எண்ணிக்கை பெண் அணில்களைவிட அதிகமாகக் காணப்படுகின்றது. சீரற்ற பாலின விகிதத்திற்கான சாத்தியமான காரணிகளாக "நிலைத்தன்மை, இறப்பு, பரவல் மற்றும் வேட்டையாடும் அழுத்தம்" உள்ளன.
# பன்னாம்புலசு



***பன்னாம்புலசு*** என்பது சையூரிடே (அணில்) குடும்பத்தில் உள்ள கொறித்துண்ணிகளின் பேரினமாகும். இது பின்வரும் சிற்றினங்களைக் கொண்டுள்ளது  

- ***பன்னாம்புலசு*** பேரினம்
  - துணையினம் ***பன்னாம்புலசு***
    - லேயர்டு பனை அணில் (*ப. லேயார்டி*)
    - இந்திய அணில் (*ப. பால்மரம்*)
    - நீலகிரி அணில் (*ப. சப்லினேடசு*)
    - மாலை பனை அணில் (*ப. அப்சுகுரசு*)
    - பனங்காட்டு அணில் (*ப. திரிசுதிரியேடசு*)
  - *துணையினம் பிரசாத்சியுரசு*
    - வடக்கு பனை அணில் (*ப. பென்னாந்தீ)*

## சொற்பிறப்பியல்
"*பன்னாம்புலசு*" என்பது "கயிறு-நடனக் கலைஞர்" என்பதற்கான லத்தீன் வார்த்தையாகும்.
# வடகிழக்கு விண்வெளி பயன்பாட்டு மையம்



**வடகிழக்கு விண்வெளி பயன்பாட்டு மையம்** (North-Eastern Space Applications Centre) 2000 ஆம் ஆண்டின் செப்டம்பர் மாதத்தில் நிறுவப்பட்ட ஒரு பிராந்திய விண்வெளி மையமாகும். இந்தியாவின் வடகிழக்கு மாநிலங்களில் வெளிப்படும் இயற்கை கனிமங்களைக் கண்டறிவதற்குப் பயன்படும் தொலையுணர்தல் தொழில்நுட்பத்தைப் விரைவுபடுத்துவதற்காக விண்வெளித் துறை, இந்திய அரசு மற்றும் வடகிழக்கு மண்டலக் குழு ஆகியவற்றின் கூட்டு முயற்சியால் இவ்விண்வெளி மையம் நிறுவப்பட்டது. விண்வெளி அறிவியல் மற்றும் தொழில்நுட்பத்தைப் பயன்படுத்தி இந்தியாவின் வடகிழக்கு மாநிலங்களின் ஒட்டுமொத்த வளர்ச்சியை ஊக்குவித்தல் இம்மையம் நிறுவப்பட்டதற்கான நோக்கமாகும்..  

வடகிழக்கு விண்வெளி பயன்பாட்டு மையம் வட்டு இயக்க முறைமை மற்றும் நிப்பான் மின்சார நிறுவனம் ஆகியவற்றின் கூட்டு முயற்சியுடன் 2000 ஆம் ஆண்டு செப்டம்பர் மாதத்தில் இந்தியாவின் மேகாலயாவில் உள்ள சில்லாங்கில் நிறுவப்பட்டது. இந்த மையம் மாநில அரசால் பாதுகாக்கப்பட்ட பகுதியாகவும் அறிவிக்கப்பட்டுள்ளது.  

## குறிக்கோள்கள்
வடகிழக்கு விண்வெளி பயன்பாட்டு மையத்தின் நோக்கம் தொலைநிலை உணர்திறன் மூலம் பிராந்தியத்தில் உள்ள இயற்கை வளங்களைத் தேடிப் பயன்படுத்துதல், வடகிழக்கு மாநிலங்களுக்கு செயற்கைக்கோள் சேவைகளை வழங்குதல் மற்றும் பிராந்தியத்தில் உள்ள கல்வி நிறுவனங்களுடன் இணைந்து விண்வெளி தொழில்நுட்பத்தில் ஆராய்ச்சியை மேம்படுத்துதல். போன்றவைகளாகும்.  

## நிகழ்ச்சிகள்
வடகிழக்கு விண்வெளி பயன்பாட்டு மையம் தற்போது தொலையுணர்தல் மற்றும் புவியியல் தகவல் அமைப்புகள், செயற்கைக்கோள் தொடர்பு திட்டம் மற்றும் விண்வெளி அறிவியல் ஆராய்ச்சி திட்டங்களில் முக்கியமாக கவனம் செலுத்துகிறது.  

## வசதிகள்
வடகிழக்கு விண்வெளி பயன்பாட்டு மையத்தில் நவீன தொலையுணர்தல் கருவிகள் மற்றும் மென்பொருள்களைக் கொண்டுள்ளது..  
- A0 அளவு வண்ண வருடிகள்
- உயர்தர அச்சுப்பொறிகள் மற்றும் வரைபடங்கள்
- காட்சி விளக்க வசதிகள்

## திட்டங்கள்
1:50,000 அளவில் வடகிழக்கு மாநிலங்களின் நில வரைபடம் மற்றும் தரிசு நிலம் மற்றும் ஈரநில கண்காணிப்பு போன்ற திட்டங்களை மேற்கொண்டுள்ளது. வெள்ளத்தால் மிக மோசமாகப் பாதிக்கப்படக்கூடிய பகுதிகளுக்கு வெள்ள முன் எச்சரிக்கை அமைப்பை உருவாக்கியது. மேகாலயா மாநிலம் பற்றிய தகவல்களை வழங்க, தொடு உள்ளீடு அடிப்படையிலான தகவல் அமைப்பையும் உருவாக்கியது.  

## நிதி
மையத்திற்கான நிதி 50:50 விகிதத்தில் இந்திய அரசுக்கும் வடகிழக்கு மண்டலக் குழுவுக்குமாக பிரிக்கப்பட்டுள்ளது. 2012-13 நிதியாண்டில் மத்திய அரசு மையத்திற்கு 8 கோடி ரூபாய்.ஒதுக்கியது.
# மகாத்மா காந்தி பல்கலைக்கழகம், மேகாலயா


**மகாத்மா காந்தி பல்கலைக்கழகம்** (*Mahatma Gandhi University*) இந்தியாவின் மேகாலயாவில் உள்ள ரி-போய் மாவட்டம், துராவில் அமைந்துள்ள ஒரு தனியார் பல்கலைக்கழகம் ஆகும். 2010 ஆம் ஆண்டு மேகாலயா மாநில சட்டமன்ற சட்டம் மூலம்  
இப்பல்க்லைக்கழகம் நிறுவப்பட்டது. மகாத்மா காந்தி பல்கலைக்கழகம், முறைசாரா முறையில் அமைந்த ஒரு மாநில தனியார் பல்கலைக்கழகமாகும். 2011 ஆம் ஆண்டு மேகாலயா மாநில சட்டமன்றச் சட்டம், 2010 இன் ஆறாம் விதியின் கீழ் நிறுவப்பட்டது. பல்கலைக்கழக மான்யக்குழு சட்டம் 1956 இன் பிரிவு 22 குறிப்பிட்டபடி பட்டங்களை வழங்க பல்கலைக்கழகத்திற்கு அதிகாரம் உள்ளது. இரண்டு வளாகங்கள், 23 துறைகள் மற்றும் கிட்டத்தட்ட 1500 மாணவர்களைக் கொண்ட இப்பல்கலைக்கழகம் 56 படிப்புகளை வழங்குகிறது. இப்படிப்புகள் கானாபரா மற்றும் துரா வளாகங்களில் அளிக்கப்படுகின்றன.
# தேசிய புற்றுநோய் விழிப்புணர்வு நாள்

**தேசிய புற்றுநோய் விழிப்புணர்வு நாள்** (*National Cancer Awareness Day*) புற்றுநோய் குறித்து இந்தியாவில் விழிப்புணர்வை ஏற்படுத்த தேசிய புற்றுநோய் விழிப்புணர்வு நாள் நவம்பர் மாதம் 7-ஆம் தேதி நாடு முழுவதும் அனுசரிக்கப்படுகிறது. உலகளவில் புகையிலை அதிகம் விற்பனை செய்யப்படும் நாடுகளில் இந்தியா முன்னிலை வகிக்கிறது. அதனால் புற்றுநோயால் பாதிக்கப்படுபவர்களின் எண்ணிக்கையிலும் இந்தியா தொடர்ந்து முன்னிலையில் உள்ளது. ஆனால், இந்தியா போன்ற நாடுகளில் புற்றுநோய் சிகிச்சை பற்றியும், நோயின் தாக்கத்தை பற்றியும் போதிய விழிப்புணர்வு இல்லை. எனவே இந்திய மக்களிடம் விழிப்புணர்வு உண்டாக்கும் நோக்கத்துடன் இந்நாள் அனுசரிக்கப்படுகிறது.  

## புற்றுநோய்
உடலில் செல்களின் வளர்ச்சி மற்றும் இறப்பினை கட்டுப்படுத்தும் மரபணுக்களில் ஏற்படும் மாற்றங்களால் புற்றுநோய் ஏற்படுகிறது. தேவையற்ற பல புதிய செல்கள் தோன்றுவதாலும், பழைய செல்கள் இறக்காமல் இருந்தாலும், அவை ஒன்று சேர்ந்து புற்றுநோய்க் கட்டியாக மாறலாம். புற்றுநோய் உடலின் மற்ற பகுதிகளுக்கும் பரவும் தன்மை கொண்டதாகும்.  

புகைப்பழக்கம் அல்லது மாசு அதிகம் உள்ள காற்றை அதிகம் சுவாசிப்பதாலும் புற்றுநோய் தோன்றுகிறது. புகையிலை, குட்கா, பான்மசாலா போன்றவை உட்கொள்வதால் ஆண்களுக்கு வாய்ப்புற்றுநோய் வருகிறது. கார்சினோசன்கள் எனப்படும் ஒருவகையான புற்றுநோய் ஊக்கிகள்தான் நமது உடம்பில் புற்றுநோய் வருவதற்கு காரணமாக இருக்கின்றன. புகையிலையில் மட்டுமின்றி நாம் அன்றாடம் சாப்பிடும் உணவுப் பொருட்கள் வழியாகவும் இவை உடலுக்குள் நுழைகின்றன. செயற்கை வேதிப்பொருட்களான சோடியம் பென்சோயேட்டு, சோடியம் நைட்ரேட்டு ஆகியவை குழந்தைகளைப் பாதிக்கின்றன. பெரியவர்களுக்கு வயிற்றுப் புற்றுநோய் வரவும் இவை காரணமாகின்றன. மரபுவழி, உணவுப் பழக்கம், வாழ்க்கை முறை உள்ளிட்ட பல காரணிகள் ஒரு கட்டியை சாதாரண கட்டியா அல்லது புற்றுநோய்க்கான கட்டியா என்று தீர்மானிக்கின்றன. ஆரம்ப நிலையில் புற்றுநோய் நோய் கண்டறியப்பட்டால் நோயை குணப்படுத்துவதும், கட்டுப்படுத்துவதும் எளிதாகும். எந்த அளவுக்கு புற்றுநோய் பாதிப்பு, குணப்படுத்தும் சாத்தியம், சிக்கிச்சை பலனளிக்க எவ்வளவு காலமாகும் என்பதையெல்லாம் புற்றுநோயின் காலம்தான் முடிவு செய்யும்.
# லேயர்டு பனை அணில்


**லேயர்டு பனை அணில்** (Layard's palm squirrel) அல்லது **சுடர்-கோட்டு வன அணில்** (*பன்னாம்புலசு லேயர்டி*) என்பது இலங்கையில் காணப்படும் சையூரிடே குடும்பத்தில் உள்ள ஒரு கொறித்துண்ணியாகும். இதன் துணையினமாக ப*. லே. திராவிடியனுசு* இந்தியாவின் தென்முனையில் காணப்பட்ட ஒரு ஒற்றை மாதிரியை அடிப்படையாகக் கொண்டது. சந்தேகத்திற்குட்பட்ட இந்த துணையினம் இளம் *ப. சப்லினேட்டசு* ஆக இருக்கலாம் என்ற கருத்தும் நிலவுகிறது. வால் புதர் மற்றும் கருப்பு கலந்த பழுப்பு நிறத்துடன் சிறிது சிவப்பு நிறத்துடன் இருக்கும். முடி மென்மையானது, குறுகியது மற்றும் அடர்த்தியானது.  

## வாழிடமும் சூழலும்
இதன் இயற்கை வாழ்விடம் மிதவெப்பமண்டல மற்றும் வெப்பமண்டல ஈரமான தாழ் நிலக் காடுகள் அல்லது மிதவெப்பமண்டல மற்றும் வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது. இந்த பேரினத்தின் அணில்களைப் போல இது பகலாடி வகையினைச் சார்ந்ததாகும் இந்த சிற்றினம் பகல் நேரத்தில் இரை தேடுகிறது. இவை காடுகளில் விதான மட்டத்தில் காணப்படுகின்றன, காடுகளின் தரைப்பகுதியில் சிறிது நேரம் செலவிடுகின்றன.  

இந்த சிறிய உயிரினத்தின் முக்கிய திங்குயிரியாக பாம்பு, பருந்து, புனுகுப்பூனை மற்றும் சிறிய பூனைகள் உள்ளன. கீரி தரை தளத்தில் இறங்கும் அணில்களை வேட்டையாடலாம்.  

## உணவு
மற்ற அணில்களைப் போலல்லாமல், இவை அனைத்துண்ணிகளாகும். இவை பழங்கள், இளம் தளிர்கள், கொட்டைகள் மற்றும் தாவர வகை உணவுகள் குறைவாக இருக்கும்போது பூச்சிகளை உண்ணும்.  

## இனப்பெருக்கம்
இவை இணைகளாக இறக்கும் வரை வாழ்கின்றன. இவை வன விதானத்தில் புல், இலைகள் மற்றும் நார் தாவர பாகங்களைப் பயன்படுத்தி கூடுகள் கட்டுகின்றன. சுமார் 3 குட்டிகள் வரை ஈனும். இனப்பெருக்க காலம் மழைக்காலத்தினைப் பொறுத்து மாறுபடும்.  

## பாதுகாப்பு
இவை சட்டத்தின் கீழ் பாதுகாக்கப்படுகின்றன. பிடிப்பது மற்றும் வேட்டையாடுவது தடைசெய்யப்பட்டுள்ளது. ஆனால் மரம் வெட்டுதல் மற்றும் வாழ்விட அழிவு ஆகிய காரணங்கள் இவற்றின் உயிருக்கு பெரும் அச்சுறுத்தலாக உள்ளன. ஒவ்வொரு ஆண்டும் இதன் எண்ணிக்கை குறைந்து கொண்டே வருகிறது.
# கர்ப்ப உபநிடதம்


மனித வாழ்க்கையின் கரு முதல் வயதுவந்த நிலை வரை மனித உடற்கூறியல் தொடர்பான ஒப்பீட்டு அளவைக் கணக்கிடுவதற்கும் வழங்குவதற்கும் இது குறிப்பிடத்தக்கது. மனித கரு எவ்வாறு உருவாகிறது?, பிறப்புக்குப் பிறகான வளர்ச்சி  
என்பதைப் பற்றியெல்லாம் பேசுகிறது.  

## சொற்பிறப்பியல்
கர்ப்பம் என்ற வார்த்தையின் அர்த்தம் "கருப்பை" தொடர்பானது.  

## கையெழுத்துப் பிரதிகள்
எஞ்சியிருக்கும் கையெழுத்துப் பிரதிகள் முழுமையடையாமல் காணப்படுகின்றனர். பெரும்பாலான வாசகங்கள் தொலைந்துவிட்டன அல்லது இன்னும் கண்டுபிடிக்கப்படவில்லை. மேலும் கிடைத்த கையெழுத்துப் பிரதிகளும் சீரற்றதாக உள்ளது. ஒரு அத்தியாயத்தில் நான்கு உரைநடைப் பகுதிகளைக் கொண்ட கொல்கத்தா கையெழுத்துப் பிரதி மிகவும் ஆய்வு செய்யப்பட்ட பதிப்பாகும்.
# கௌசிதகி உபநிடதம்


**கௌசிதகி உபநிடதம்** (*Kaushitaki Upanishad*) என்பது இருக்கு வேதத்தில் உள்ள ஒரு பழங்கால சமசுகிருத நூலாகும். மேலும் 108 உபநிடதங்களின் முக்திகா நியதியில் எண் 25 ஆக பட்டியலிடப்பட்டுள்ளது.  

கௌசிதகி பிராமண உபநிடதம் என்றும் அழைக்கப்படும் இது, கௌசிதகி ஆரண்யகத்தின் அல்லது சங்கயான ஆரண்யகத்தின் ஒரு பகுதியாகும். கௌசிதகி ஆரண்யகம் 15 அத்தியாயங்களைக் கொண்டுள்ளது. மேலும், நான்கு அத்தியாயங்கள் கௌசிதகி உபநிடதத்தை உருவாக்குகின்றன.  

## காலவரிசை
மற்ற உபநிடதங்களைப் போலவே இந்த உபநிடதத்தின் காலவரிசையும் தெளிவாக இல்லை. இது தொல்பொருள், நடை மற்றும் உரைகள் முழுவதும் திரும்பத் திரும்பக் கூறுதல் ஆகியவற்றின் பகுப்பாய்வை அடிப்படையாகக் கொண்டுள்ளது. கருத்துக்களின் பரிணாம வளர்ச்சியைப் பற்றிய அனுமானங்கள் மற்றும் பிற இந்தியத் தத்துவங்களில் எந்தத் தத்துவம் தாக்கத்தை ஏற்படுத்தியிருக்கலாம் என்பது பற்றிய அனுமானங்களால் இயக்கப்படுகிறது.  

இந்த உபநிடதம் கிமு 1 ஆம் மில்லினியத்தின் நடுப்பகுதிக்கு முன்னர் இயற்றப்பட்டிருக்கலாம். இரனடே ஆத்ரேய மற்றும் தைத்திரிய உபநிடதங்களின் காலத்தைப் பற்றி இயற்றப்பட்ட பண்டைய உபநிடதங்களின் மூன்றாவது குழுவில் கௌசிதகி காலவரிசை அமைப்பை வைக்கிறார். கௌசிதகி உபநிடதம் பிருகதாரண்யகம், சந்தோக்யம் மற்றும் தைத்திரீய உபநிடதங்களுக்குப் பிறகு இயற்றப்பட்டிருக்கலாம். ஆனால் இந்து மதத்தின் மற்ற அனைத்து பண்டைய முதன்மை உபநிடதங்களுக்கு முன்பும் இயற்றப்பட்டிருக்கலாம் என்று எசுப்பானிய மொழிபெயர்ப்பாளர் யுவான் மசுகாரோ கூறுகிறார். இந்தியவியலாளர் பால் துசென் மற்றும் வின்டெர்மிட்சு ஆகியோர் கௌசிதகி உபநிடதத்தை மிகவும் பழமையான உரைநடை பாணி உபநிடதங்கள் மற்றும் பௌத்தத்திற்கு முந்தைய, சைனத்திற்கு முந்தைய இலக்கியங்களில் ஒன்றாக கருதுகின்றனர்..  

கௌசிதகி உபநிடதத்தை கிமு 800 என்று இயன் வீச்சர் குறிப்பிடுகிறார். 1998 ஆம் ஆண்டு பேட்ரிக் ஆலிவெல்லே மற்றும் பிற அறிஞர்களின் மதிப்பாய்வின்படி, கௌசிதகி உபநிடதம் பௌத்தத்திற்கு முந்தைய காலத்தில் இயற்றப்பட்டிருக்கலாம், ஆனால் மிகவும் பழமையான பிருஹதாரண்யகா மற்றும் சாந்தோக்ய உபநிடதங்களுக்குப் பிறகு, கிமு 6 முதல் 5 ஆம் நூற்றாண்டுக்கு இடையில் கௌஷிதகி உரையை இடுகிறது.  

## உள்ளடக்கம்
கௌசிதகி உபநிடதத்தின் முதல் அத்தியாயத்தில், ஆத்மாவின் (சுய) மறுபிறப்பு , அதன் இடமாற்றம் பற்றியும், ஒருவரின் வாழ்க்கை கர்மாவால் பாதிக்கப்படுகிறது என்றும் வலியுறுத்திகிறது. பின்னர் அது பிறப்பு மற்றும் மறுபிறப்பு சுழற்சிகளிலிருந்து விடுதலையும் சுதந்திரமும் அடைகிறதா என்றும் கேட்கிறது.  

அத்தியாயம் 1 இன் 6 ஆம் வசனத்தில், கௌசிதகி உபநிஷத் ஒரு மனிதன் பருவம் (இயற்கை), பருவத்தில் இருந்து துளிர்க்கிறது, தொட்டிலில் இருந்து எழுகிறது, அவரது மனைவி மூலம் மறுபிறவி, மகிமை என்று வலியுறுத்துகிறது. பின்னர் அது மனிதனுக்கும் பிரம்மனுக்கும் இடையிலான உரையாடலில் (உலகளாவிய சுயம், நித்திய உண்மை) கூறுகிறது.  

## மொழிபெயர்ப்புகள்
கௌசிதகி உபநிடதம் பல அறிஞர்களால் மொழிபெயர்க்கப்பட்டுள்ளது. ஆனால் பயன்படுத்தப்படும் கையெழுத்துப் பிரதிகள் வேறுபடுவதால் மொழிபெயர்ப்புகள் வேறுபடுகின்றன. இது இடைக்காலத்தில் பாரசீக மொழியில் கோகென்க் என மொழிபெயர்க்கப்பட்டது. இருப்பினும், அந்த மொழிபெயர்ப்பிற்குப் பயன்படுத்தப்பட்ட கையெழுத்துப் பிரதி தொலைந்து விட்டது. எட்வர்ட் கோவல், பால் தியூசென், இராபர்ட் கியூம் மற்றும் மேக்ஸ் முல்லர் ஆகியோரின் ஆங்கில மொழிபெயர்ப்புகள் அதிகம் மேற்கோள் காட்டப்படுகின்றன.  
## இதனையும் பார்க்கவும்

- ஆத்ம உபநிடதம்
- நிர்வாண உபநிடதம்
- யோகதத்துவ உபநிடதம்
- வேதங்கள்
# ஜெர்டன் பாறு



**ஜெர்டன் பாறு** (*Jerdon's baza*)(***அவிசெடா ஜெர்டோனி*** ) என்பது ஒரு மிதமான அளவிலான பழுப்பு நிற பருந்து ஆகும். இது ஒரு மெல்லிய வெள்ளை-முனை கருப்பு முகடு பொதுவாக நிமிர்ந்து இருக்கும்.  

இதன் பொதுவான பெயர் மற்றும் இலத்தீன் இருசொற்கள் அறுவை சிகிச்சை நிபுணர் தாமஸ் சி. ஜெர்டனை நினைவுபடுத்துகின்றன.  

## விளக்கம்
ஜெர்டன் பாறுவின் உடல் நீளம் சுமார் 46 செ.மீ. ஆகும். இதனைக் கொண்டை வல்லூறு அல்லது குடுமிப் பருந்துடன் இனங்காண்பதில் குழப்பமடையக்கூடாது. நீண்ட நேரான முகடு, மிகவும் பரந்த மற்றும் வட்டமான துடுப்பு வடிவ இறக்கைகள் மற்றும் பெரும்பாலும் நிறமற்ற வெளிறிய அடிப்பகுதிகளால் இவை வேறுபடுத்தப்படுகிறது. இது வெள்ளை கன்னம் மற்றும் தடித்த கருப்பு நிற உடலின் மையப்பகுதியில் பட்டை ஒன்றைக் கொண்டது.  

பல துணையினங்கள் இதன் பரவலான வரம்பிற்குள் அங்கீகரிக்கப்பட்டுள்ளன. இதில் அடங்கும் துணையினங்கள்:  

- *அ. ஜெ. ஜெர்டோனி* (பிளைத், 1842) - சிக்கிம் முதல் அசாம், பர்மா, சுமத்ரா
- *அ. ஜெ. சிலோனென்சிசு* (லெக்கீ, 1876) - தென் இந்தியா மற்றும் இலங்கை
- *அ. ஜெ. போர்னென்சிசு* (சார்ப், 1893) - போர்னியோ
- *அ. ஜெ. மேக்னிரோசுட்ரிசு* (காப், 1847) - லூசன், மிண்டானாவ்
- *அ. ஜெ. லுகோபியாசு* (சார்ப்பி, 1888) - ரோம்ப்லான், சமர், பலவான்
- *அ. ஜெ. செலிபென்சிசு* (செலெகல், 1873)

## பரவல்
ஜெர்டன் பாறு வட இந்தியாவின் தெராய் மற்றும் கிழக்கு இமயமலையின் அடிவாரத்தில் கிழக்கு நேபாளம் மற்றும் வங்காள தெராயிலிருந்து அசாம் பள்ளத்தாக்கு, தென்னிந்தியாவின் மேற்குத் தொடர்ச்சி மலைகள், இலங்கை, வங்காளதேசம், மியான்மர், தாய்லாந்து, சுமத்ரா, சிங்கப்பூர் மற்றும் பிலிப்பீன்சு வாழ்கின்றது.  

## பழக்கவழக்கங்கள்
ஜெர்டன் பாறு பொதுவாக இணையாகப் பறந்துகொண்டே இறைகளைப் பிடிக்க வல்லது. எப்போதாவது, 3 முதல் 5 பறவைகள் வரை குடும்பமாகக் காடுகளின் ஓரங்களில் காணப்படும். பறவைகள் கூட்டின் அருகே 'உயர்ந்து மற்றும் அலையடிக்கும்' காட்சிகளில் பறக்கும்போது ஈடுபடுகின்றன. இனவிருத்தி காலம் மாறுபடும். ஏப்ரல் மற்றும் மே மாதங்களைத் தவிர்த்து ஆண்டு முழுவதும் இனப்பெருக்கம் செய்யும்.  

## படங்கள்
# கார்பினே


**கார்பினே** (*Harpiinae*) என்பது கொன்றுண்ணிப் பறவையின் துணைக்குடும்பம் ஆகும். இது பெரிய பரந்த இறக்கைகள் கொண்ட பேரினங்களைக் கொண்டுள்ளது. துணைக்குடும்பத்தில் 4 பேரினங்கள் உள்ளன. இவை அனைத்தும் தோற்றத்தில் ஒரே மாதிரியானவை.  

## பேரினங்கள்
| ***மச்சிராம்பசு*** | பேட் ஹாக்
*ம. அல்சினசு* |  |
| --- | --- | --- |
| - | ***மார்ப்னசு*** | கொண்டை கழுகு
*மா. குயானென்சிசு* |
| ***கார்பியா*** | கார்பி கழுகு
*கா. கார்பிஜா* |  |
| ***கார்பியோப்சிசு*** | பப்புவான் கழுகு
*கா. நோவாகுனியே* |  |
# பண்டார் பாரு மாவட்டம்



**பண்டார் பாரு மாவட்டம்** (ஆங்கிலம்: *Bandar Baharu District* அல்லது *Bandaq Baqhu* அல்லது *Bandaq Baru*; மலாய்: *Daerah Bandar Baharu*; சீனம்: 万拉峇鲁县) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  

இந்த மாவட்டத்திற்கு ஒரு கட்டத்தில் பண்டார் கரஸ்டேசியா (*Bandar Crustacea*) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது.)  

கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.  

## பொது

பண்டார் பாரு மாவட்ட உள்ளூராட்சி (ஆங்கிலம்: *Bandar Baharu District Council*; மலாய்: *Majlis Daerah Bandar Baharu*) (சுருக்கம்: MDBB) பண்டார் பாரு மாவட்டம் முழுவதையும் நிர்வகிக்கிறது. இதன் அதிகார வரம்பு 169.3 சதுர கி. மீ. பரப்பளவைக் கொண்டது.  

பண்டார் பாரு நகரத்திலிருந்து 20 கி.மீ. தொலைவில் உள்ள செர்டாங் நகரம்தான் பண்டார் பாரு மாவட்டத்தின் நிர்வாக நகரமாகும்.  

பண்டார் பாரு மாவட்டத்தின் கிழக்கில் தென் செபராங் பிறை மாவட்டம்; தெற்கில் லாருட், மாத்தாங், செலாமா மாவட்டம் மற்றும் கிரியான் மாவட்டம்; வடக்கில் கூலிம் மாவட்டம்; ஆகிய மாவட்டங்கள் எல்லைகளைக் கொண்டுள்ளன.  

## நிர்வாகப் பிரிவுகள்

பண்டார் பாரு மாவட்டம் 6 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  

- பாகன் சாமாக் (*Bagan Samak*)
- ரெலாவ் (*Relau*)
- செலாமா (*Selama*)
- செர்டாங் (*Serdang, Kedah*)
- சுங்கை பத்து (*Sungai Batu*)
- சுங்கை கெச்சில் ஹிலீர் (*Sungai Kechil Hlir*)

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) பண்டார் பாரு மாவட்டத்தின் நாடாளுமன்றத் தொகுதிகள்.  

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## கெடா மாநிலச் சட்டமன்றம்
கெடா மாநிலச் சட்டமன்றத்தில் பண்டார் பாரு மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |

## போக்குவரத்து

### சீருந்து
வடக்கு-தெற்கு விரைவுச்சாலை (*North–South Expressway Northern Route*) 153; பண்டார் பாரு நகருக்கு சாலை அமைப்பை வழங்குகிறது.  

### பொது போக்குவரத்து
கே.டி.எம். இன்டர்சிட்டி (*KTM Intercity*) பண்டார் பாரு நகருக்கு தொடருந்து சேவைகளை வழங்கவில்லை. மிக அருகாமையில் பேராக் மாநிலத்தின் உள்ள பாரிட் புந்தார் தொடருந்து நிலையம் உள்ளது.
# பள்ளி மன்றம்



**பள்ளி மன்றம் அல்லது பள்ளிக் கூட்டம்**, (School assembly) என்பது பள்ளியில் உள்ள அனைவருமோ அல்லது குறிப்பிட்ட மாணவர்கள், ஆசிரியர்கள் மட்டுமோ ஏதேனும் ஒரு குறிப்பிட்ட காரணத்திற்காக கூடுவதனைக் குறிப்பதாகும். சில பள்ளிகளில், மாணவர்கள் ஒரு பொதுவான பாடல் அல்லது பிரார்த்தனை செய்வதற்காகக் கூடி, ஏதேனும் அறிவிப்புகள் இருந்தால் பெறுகின்றனர். அத்தகைய கூட்டங்களில் வழக்கமாக வருகை சரிபார்ப்பு மேற்கொள்ளப்படலாம். கல்வி, சுகாதாரம் அல்லது பாதுகாப்புப் பொருட்கள் அல்லது பள்ளி நாடகங்கள், திறமை நிகழ்ச்சிகள் செயல்படுவதற்காக அவ்வப்போது பள்ளிக் கூட்டங்கள் நடைபெறலாம்.  

## வரலாறு
பழங்காலத்திலிருந்தே மன்றங்கள் செயல்பாட்டில் உள்ளன. பழங்கால குருகுலத்தில், மாணவர்கள் அனைவரும் ஒன்று கூடி, தியானம் செய்து, சபைகளில் தங்கள் அன்றாட வழக்கத்தைப் பற்றி விவாதிப்பார்கள். கூடுதல் மற்றும் வழிபாடு என்பது இங்கிலாந்தில் உள்ள மன்றச் செயல்பாட்டின் ஒரு பகுதியாகும் மற்றும் பள்ளிகளில் அதிகாரப்பூர்வமான தேவையாக உள்ளது.  

## கூறுகள்
பிரார்த்தனை, செய்திகள்,மாணவர்களிடையே விவாதங்கள், மாணவர்களின் பேச்சு போட்டி, மாணவர்களுக்கு வெகுமதி அளித்தல் அல்லது பாராட்டுதல் மற்றும் பிற முக்கிய விவாதங்கள் ஆகியவை இந்த மன்றச் செயல்பாடுகளில் நடைபெறுகிறது.  

## நாடுகள்

### சீனா
சீனப் பள்ளியில் மாணவர்களின் எண்ணிக்கை காரணமாக, கூட்டங்கள் பொதுவாக வெளியில் நடத்தப்படுகின்றன. பள்ளி வாரம் அல்லது மாதத்தின் தொடக்கத்தில் பள்ளித் தலைவர் மாணவர்களிடம் ஒரு மணி நேரம் உரையாற்றுவது வழக்கமாக உள்ளது.  

### பாக்கித்தான்
மன்றங்கள் அல்லது கூட்டங்கள் வழக்கமாக ஒவ்வொரு நாளும் குறைந்தபட்சமாக 20 நிமிடங்கள் நடைபெறும். ஆசிரியர்களும் மாணவர்களும் ஒரு பொதுவான பிரார்த்தனையை மேற்கொள்கிறார்கள். அதில்,சிறப்பு அறிவிப்புகள் வெளியிடப்படுகின்றன மற்றும் மாணவர்களுக்கான வருகைப் பதிவு குறிக்கப்படுகிறது. சில நேரங்களில் மாணவர்கள் ஒரு சிறுகதை அல்லது கலாச்சார நிகழ்ச்சிகளை வழங்குகிறார்கள்.  

### அயர்லாந்து
அயர்லாந்தில் உள்ள உரோமன் கத்தோலிக்கப் பள்ளிகளில் பெரும்பாலும் காலை கூட்டங்களில் பிரார்த்தனை நடைபெறுகிறது.
# பள்ளிப் பிரார்த்தனை

**பள்ளிப் பிரார்த்தனை** அல்லது **இறைவணக்கக் கூட்டம்** (School prayer) என்பது சமயச் சுதந்திரத்தின் பின்னணியில், பொது அல்லது அரசுப் பள்ளிகளில் படிக்கும் மாணவர்கள் அரசால் அங்கீகரிக்கப்பட்ட அல்லது கட்டாய பிரார்த்தனை மேற்கொள்வதனைக் குறிப்பதாகும். நாடு மற்றும் பள்ளியின் வகையைப் பொறுத்து, அரசானது பிரார்த்தனைக் கூட்டங்கல், அனுமதிக்கப்படலாம் அல்லது தடைசெய்யப்படலாம். பள்ளிப் பிரார்த்தனைக் கூட்டங்களை தடை விதிக்கும் நாடுகளுடையே பல்வேறு காரணங்கள் உள்ளன. அமெரிக்காவில், ஐக்கிய அமெரிக்க அரசியலமைப்பின் முதல் திருத்தத்தின் படி மாணவர்களிடம் பள்ளிப் பிரார்த்தனை அவசியமற்றது. இது பொதுப் பள்ளிகளில் கடுமையாகப் பயன்படுத்தப்படுகிறது. ஆனால், தனியார் பள்ளிகளில் பள்ளிப் பிரார்த்தனைகள் நடைபெறுவது அவர்களின் தனி விருப்பத்திற்குட்பட்டது. கனடாவில், உரிமைகள் மற்றும் அடிப்படைச் சுதந்திரங்கள் பற்றிய கனடிய சாசனத்தின்படி ,சிந்தனைச் சுதந்திரம் என்ற கருத்தின் கீழ் பள்ளிப் பிரார்த்தனை அனுமதிக்கப்படவில்லை. மதச்சார்பற்ற பிரான்சில் பள்ளிப் பிரார்த்தனை அனுமதிக்கப்படவில்லை. கிரேக்கம், சவூதி அரேபியா, ஈரான் மற்றும் ஆத்திரேலியா<nowiki/>ஆகிய நாடுகளில் பள்ளிப் பிரார்த்தனைகள் நடைபெற அனுமதியளிக்கும் நாடுகளின் பட்டியலில் அடங்கும்.  ஐக்கிய இராச்சியத்தில் அலுவல்பூர்வமாக பிரார்த்தனை என்பது தேவையான ஒன்று என்றபோதிலும் அதைச் செயல்படுத்தவில்லை.  

## பிரிட்டிசு கொலம்பியா
1944 க்கு முன், பிரிட்டிசு கொலம்பியாவில், *பொதுப் பள்ளிகள் சட்டம்* (1872) பள்ளி ஆரம்பிக்கும் சமயத்திலும் பள்ளி நிரைவடையும் சமயத்திலும் இறைவனின் பிரார்த்தனையைப் பயன்படுத்த அனுமதித்தது. 1944 ஆம் ஆண்டில், பிரிட்டிசு கொலம்பியாவின் அரசாங்கம் *பொதுப் பள்ளிகள் சட்டத்தில்* 167ஆவது பிரிவில் திருத்தம் செய்து, பள்ளி நாள் தொடங்கும் போது கட்டாயமாக விவிலிய வாசிப்பை வழங்கவும், அதைத் தொடர்ந்து இறைவனின் பிரார்த்தனையை கட்டாயமாக மேற்கொள்ளவும் வழிவகை செய்தது.  

### இந்தியா
மதச்சார்பற்ற நாடாக இருப்பதால், அரசுப் பள்ளிகளில் மத அறிவுறுத்தல்கள் தடைசெய்யப்பட்டுள்ளன, எனவே பள்ளிகளில் மத ரீதியிலானப் பிரார்த்தனைகள் அனுமதிக்கப்படுவதில்லை. இருப்பினும், இந்தியச் சட்டம் இசுலாமிய மற்றும் பிற சிறுபான்மை மதப் பள்ளிகளுக்கு இந்திய மாநில மற்றும் மத்திய அரசாங்கத்திடமிருந்து பகுதியளவு நிதியுதவியைப் பெறவும், மத போதனைகளை வழங்கவும் அனுமதிக்கிறது, பள்ளி நிர்வாகம் விரும்பினால், மாணவர்களின் விருப்பத்திற்கேற்ப பிரார்த்தனைகளை மேற்கொள்ள வாய்ப்பளிக்கலாம்.எனவே பள்ளி எந்த மாணவரையும் மதம், இனம் அல்லது பிற அடிப்படையில் பாகுபாடு காட்டாது என்று வலியுறுத்துகிறது.  

## விவாதம்

### பள்ளி பிரார்த்தனைக்கு ஆதரவாகவும் எதிராகவும் நடைபெற்றுவரும் வாதங்கள்
கனடா, அமெரிக்கா , உருசியா மற்றும் போலந்து போன்ற பல்வேறு நீதிமன்றங்களில் அரசாங்க அரங்கங்களில் மத மற்றும் மதச்சார்பற்ற நடவடிக்கைகளுக்கு இடையில் சமநிலையை ஏற்படுத்த முயற்சிக்கும் வழக்குகளில் பள்ளிப் பிரார்த்தனை என்பது சர்ச்சைக்குரியதாகவே உள்ளது. சில வாதங்கள் பள்ளிகளில் மதம் ஒரு பயனுள்ள சமூகவியல் கருவியாகவும் மற்றும் உளவியல் உறுதித் தன்மைக்கு மதிப்புமிக்க வழிமுறையாகவும் உள்ளதாகத் தெரிவிக்கின்றனர். ஆனால்,பெரும்பான்மையினர் இருக்கும் இடத்தில் சிறுபான்மையினர் விரும்பும் மதத்திற்கு இடமளிக்காமல் போகும் நிலை உள்ளதால் பள்ளிப் பிரார்த்தனை கூடாது என எதிர்த் தரப்பினர் கூறுகின்றனர். மேலும் அரசே தனி நபர் விருப்பத்தில் தலையிடுவதாகவும் குற்றம் சாட்டப்படுகிறது.
# காக்சிங்


**காக்சிங்** (**Kakching**), வடகிழக்கு இந்தியாவில் உள்ள மணிப்புரி மாநிலத்தின் காக்சிங் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது கடல் மட்டத்திலிருந்து 776 மீட்டர் உயரத்தில் உள்ளது. இது மாநிலத் தலைநகரான இம்பால் நகரத்திற்கு தெற்கே 45 கிலோ மீட்டர் தொலைவிலும்; மியான்மர் நாட்டின் எல்லைக்கு மேற்கே 70 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 12 வார்டுகளும், 7,144 வீடுகளும் கொண்ட காக்சிங் நகரத்தின் மக்கள் தொகை 32,138 ஆகும். அதில் ஆண்கள் 15,710 மற்றும் பெண்கள் 16,428 ஆக உள்ளனர். பாலின விகிதம் 1000 ஆண்களுக்கு பெண்கள் 1046 வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.01% ஆகவுள்ளனர். இதன் சராசரி எழுத்தறிவு 83.08% ஆகவுள்ளது. இதன் மக்கள் தொகையில் இந்துக்கள் 98.61%, கிறித்தவர்கள் 0.87% மற்றும் பிறர் 0.53% ஆகவுள்ளனர்.
# தேங்க்னோவ்பல்


**தேங்க்னோவ்பல்** (**Tengnoupal**), வடகிழக்கு இந்தியாவில் உள்ள மணிப்பூர் மாநிலத்தின் தேங்க்னோவ்பல் மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். பிஷ்ணுப்பிரியா மணிப்புரி மொழி பேசும் பழங்குடி மக்கள் அதிகம் வாழ்கின்றனர். இது மாநிலத் தலைநகரான இம்பால் நகரத்திற்கு தென்கிழக்கே 70 கிலோ மீட்டர் தொலைவில் உள்ளது. இது கடல் மட்டத்திலிருந்து 1450 மீட்டர் உயரத்தில் உள்ளது. 2011-இல் இதன் மக்கள் தொகை 2158 ஆகும்.
# மீச்சிறு இலாட வௌவால்


**மீச்சிறு இலாட வௌவால்** (*Least horseshoe bat*)(*ரைனோலோபசு புசிலுசு*) என்பது ரைனோலோபிடே குடும்பத்தினைச் சார்ந்த வௌவால் சிற்றினம் ஆகும். இது கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது . இது சினோஸ்பெலேயோப்டெல்லா என்ற அட்டை ஒட்டுண்ணியின் உணவு மூலமாகும்.
# இடும்பாவனம்



**இடும்பாவனம்** (*Idumbavanam*) என்பது இந்திய ஒன்றியம், தமிழ்நாட்டின், திருவாரூர் மாவட்டம், முத்துப்பேட்டை ஊராட்சி ஒன்றியம், இடும்பாவனம் ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான திருவாரூரிலிருந்து 45 கிலோமீட்டர் தொலைவிலும், முத்துப்பேட்டையிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 353 கிலோமீட்டர் தொலைவிலும் உள்ளது.  

## மக்கள் வகைபாடு
இந்த கிராமத்தில் 2127 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 7345 ஆகும். இதில் பெண்களின் எண்ணிக்கை 3730 என்றும், ஆண்களின் எண்ணிக்கை 3615 என்றும் உள்ளது. கல்வியறிவு பெற்றவர்கள் விகிதம் 67.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## தொடருந்து நிலையம்
அருகில் உள்ள தொடருந்து நிலையம் தில்லைவிளாகம் தொடருந்து நிலையம் ஆகும்.  

## கோயில்கள்
இந்த ஊரில் பாடல் பெற்ற தலமான இடும்பாவனம் சற்குணேசுவரர் கோயில் உள்ளது.  

## மேற்கோள்
# கோத்தா ஸ்டார் மாவட்டம்


**கோத்தா ஸ்டார் மாவட்டம்** (ஆங்கிலம்: *Kota Setar District*; மலாய்: *Daerah Kota Setar*; சீனம்: 哥打士打县; ஜாவி: كوتا ستار) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  

இந்த மாவட்டத்தில் தான் கெடா மாநிலத்தின் தலைநகரமான அலோர் ஸ்டார் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் உள்ளது.  

## பொது

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.  

## பெயர்

கோத்தா ஸ்டார் என்ற பெயர் செட்டார் அல்லது 'ஸ்டாக்' (*Stak*) மரத்தில் இருந்து வந்தது. இது உண்ணக்கூடிய ஆரஞ்சு நிறப் பழங்களைக் கொண்ட ஒரு உள்நாட்டு (*Bouea macrophylla*) தாவரமாகும்.  

## நிர்வாகப் பிரிவுகள்

கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  

- அலோர் மலை (*Alor Malai*)
- அலோர் மேரா (*Alor Merah*)
- அனாக் புக்கிட் (*Anak Bukit*)
- புக்கிட் பினாங் (*Bukit Pinang*)
- டெர்கா (*Derga*)
- குனோங் (*Gunong*)
- ஊத்தான் கம்போங் (*Hutan Kampung*)
- காங்கோங் (*Kangkong*)
- கோத்தா ஸ்டார் (*Kota Setar*)
- கோலா கெடா (*Kuala Kedah*)
- குபாங் ரோத்தான் (*Kubang Rotan*)
- லங்கார் (*Langgar*)
- லெங்குவாஸ் (*Lengkuas*)
- லெப்பை (*Lepai*)
- லிம்போங் (*Limbong*)
- மெர்கோங் (*Mergong*)
- பாடாங் ஆங் (*Padang Hang*)
- பாடாங் லாலாங் (*Padang Lalang*)
- பெங்காலான் குண்டோர் (*Pengkalan Kundor*)
- பும்போங் (*Pumpong*)
- சாலா கெச்சில் (*Sala Kechil*)
- சுங்கை பாரு (*Sungai Baharu*)
- தாஜார் (*Tajar*)
- தெபெங்காவ் (*Tebengau*)
- தெலாகா மாஸ் (*Telaga Mas*)
- தெலோக் செங்கை (*Telok Chengai*)
- தெலோக் கெச்சாய் (*Telok Kechai*)
- தித்தி காஜா (*Titi Gajah*)

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) கோத்தா ஸ்டார் மாவட்டத்தின் நாடாளுமன்றத் தொகுதிகள்.  

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## கெடா மாநிலச் சட்டமன்றம்
கெடா மாநிலச் சட்டமன்றத்தில் கோத்தா ஸ்டார் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# வாங்கனேர்


**வாங்கனேர்** (**Wankaner**), மேற்கு இந்தியாவில் உள்ள குஜராத் மாநிலத்தில் உள்ள மோர்பி மாவட்டத்தில் உள்ள வாஙகனேர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். மச்சு ஆற்றின் கரையில் உள்ள வாங்கனேர் நகரம் மோர்பி நகரத்திற்கு தென்கிழக்கே 27.6 கிலோ மீட்டர் தொலைவிலும், காந்திநகருக்கு வடகிழக்கே 230.8 கிலோ மீட்டர் தொலைவிலும் உள்ளது. இந்நகரம் பிரித்தானிய இந்தியாவின் ஆட்சியில் வான்கனேர் சமஸ்தானத்தின் தலைநகராக விளங்கியது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும், 8,907 வீடுகளும் கொண்ட வாங்கனேர் நகரத்தின் மக்கள் தொகை 43,881 ஆகும். அதில் ஆண்கள் 22,594 மற்றும் பெண்கள் 21,287 ஆக உள்ளனர். பாலின விகிதம் 1000 ஆண்களுக்கு 942 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.91% ஆகவுள்ளனர். இதன் சராசரி எழுத்தறிவு 81.60% ஆகவுள்ளது. இதன் மக்கள் தொகையில் இந்துக்கள் 76.82%, இசுலாமியர் 20.13%, சமணர்கள் 2.70% மற்றும் பிறர் 0.34% ஆகவுள்ளனர்.  
## இதனையும் காண்க
- வான்கனேர் சமஸ்தானம்
# இசபெலின் கீச்சான்


**இசபெலின் கீச்சான்** (*Isabelline shrike*) அல்லது **தவுரியன் கீச்சான்** (*லானியசு இசபெல்லினசு*) என்பது கீச்சான் குடும்பத்தைச் சேர்ந்த சிற்றினம் ஆகும். இது முன்பு சிவப்பு முதுகு கொண்ட கீச்சான் மற்றும் செவ்வால் கீச்சான் ஆகியவற்றின் இணை இனமாகக் கருதப்பட்டது. இது காசுபியன் கடல் மற்றும் வடக்கு மற்றும் மத்திய சீனாவின் தென்கிழக்கே கைதாம் படுகையில் உள்ள ஒரு பரந்த பகுதியில் காணப்படுகிறது. ஆப்பிரிக்கா மற்றும் அரேபியாவில் குளிர்காலத்தில் காணப்படும்.  

## சொற்பிறப்பியல்
இதன் பேரினப் பெயர், *லானியசு*, இலத்தீன் வார்த்தையான " கசாப்பு" என்பதிலிருந்து பெறப்பட்டது. மேலும் சில கீச்சான்களின் உணவுப் பழக்கத்தின் காரணமாக "கசாப்பு பறவைகள்" என்றும் அழைக்கப்படுகின்றன. பொதுவான பெயர் குறிப்பிட்ட *இசபெலினசு* என்பதிலிருந்து, "சாம்பல்-மஞ்சள்" என்பதன் புதிய இலத்தீன் பெயரானது முதலாம் காசுடிலின் இசபெல்லா நினைவாகப் பெயரிடப்பட்டது. இவர் இசுபெயின் மூர்சிலிருந்து விடுதலை பெறும் வரை தனது உள்ளாடைகளை மாற்றமாட்டேன் என்று உறுதியளித்ததாகக் கூறப்படுகிறது. பொதுவான ஆங்கிலப் பெயர் "*ஷ்ரைக்*" என்பது பண்டைய ஆங்கில *ஸ்க்ரிக்*, "*ஷ்ரைக்*" என்பதிலிருந்து வந்தது. இது *ஷிரில்* அழைப்பைக் குறிக்கிறது.  
குளிர்காலத்தில்]]  

## பழக்கவழக்கங்கள்
இந்த இடம்பெயரக்கூட்டிய நடுத்தர அளவிலான பாசரின் பெரிய பூச்சிகள், சிறிய பறவைகள், கொறித்துண்ணிகள் மற்றும் பல்லிகளைச் சாப்பிடுகிறது. மற்ற கீச்சான்களைப் போலவே இது முக்கிய இடங்களிலிருந்து வேட்டையாடுகிறது. இது திறந்த பயிரிடப்பட்ட இடங்களில் இனப்பெருக்கம் செய்கிறது.  

## விளக்கம்
இசபெலின் கீச்சான் இறகுகள், மணல் நிறம்த்தில் உள்ளன. சிவப்பு நிற வாலினைக் கொண்டது. இளம் பறவைகளை இளம் சிவப்பு-முதுகு கீச்சான்களிலிருந்து, அடிப்பகுதியில் உள்ள மிகவும் அரிதான புழுபோன்ற கோடுடைய தோற்றங்களால் வேறுபடுத்தலாம்.
# சௌத்ரி தேஜ்வீர் சிங்



**சௌத்ரி தேஜ்வீர் சிங்** (பிறப்பு 2 திசம்பர் 1959, ஷாபூர், மதுரா மாவட்டம், உத்தரப் பிரதேசம்) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் உத்தரப் பிரதேசத்தைச் சேர்ந்த பாரதிய ஜனதா கட்சியின் தலைவர் ஆவார். இவர் மதுரா நாடாளுமன்றத்தினைப் பிரதிநிதித்துவப்படுத்தும் மக்களவை உறுப்பினராக 11, 12 மற்றும் 13வது மக்களவைக்குத் தேர்ந்தெடுக்கப்பட்டார்.  

உத்தரப்பிரதேச கூட்டுறவு வங்கியின் தலைவராக சௌத்ரி தேஜ்வீர் சிங் போட்டியின்றி தேர்வு செய்யப்பட்டுள்ளார். இதன் மூலம் சமாஜ்வாதி கட்சித் தலைவரும், முன்னாள் அமைச்சருமான சிவபால் சிங் யாதவ் மாற்றப்பட்டுள்ளார். இவர் தற்போதைய உத்தரப்பிரதேசம், கூட்டுறவு தலைவர் ஆவார்.  

## அரசியல் வாழ்க்கை

- மே 1996: 11வது மக்களவைக்கு தேர்ந்தெடுக்கப்பட்டார்
- மார்ச் 1998: 12வது மக்களவைக்கு தேர்ந்தெடுக்கப்பட்டார்
- அக்டோபர் 1999: 13வது மக்களவைக்கு தேர்ந்தெடுக்கப்பட்டார்
# பர்மியக் கீச்சான்


**பர்மியக் கீச்சான்** (*Burmese shrike*)(*உலேனியசு கொலுரியோடிசு*) என்பது லானிடே குடும்பத்தில் உள்ள ஒரு பறவை சிற்றினமாகும். இது வங்காளதேசம், கம்போடியா, சீனா, இந்தியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சீன சாம்பல் கீச்சான்


**சீன சாம்பல் கீச்சான்** (*Chinese grey shrike*)(உ*லானியசு இசுபெனோசெர்கசு*) என்பது லானிடே குடும்பத்தில் உள்ள ஒரு பறவை சிற்றினமாகும். இது சீனா, யப்பான், வட கொரியா, தென் கொரியா, மங்கோலியா மற்றும் ரஷ்யத் தூரக் கிழக்கு நாடுகளில் காணப்படுகிறது. இதன் இயற்கை வாழ்விடம் மிதமான காடுகள் ஆகும். மத்திய சீனாவின் இராசத சாம்பல் கீச்சான் (*உ. ஜிய்ஜான்டேசு*) முன்பு ஒரு துணையினமாகக் கருதப்பட்டது.
# துருக்கியின் வரலாறு

**துருக்கியின் வரலாறு** என்பது தற்போதைய துருக்கியின் பிரதேசத்தை உருவாக்கும் பிரதேசத்தின் வரலாறு ஆகும். துருக்கியின் அனதோலியா (துருக்கியின் ஆசியப் பகுதி) மற்றும் கிழக்கு திரேசு (ஐரோப்பிய) ஆகிய இரண்டின் வரலாற்றையும் உள்ளடக்கியது.  
முன்னர் அரசியல் ரீதியாக வேறுபட்ட இந்த இரண்டு பிரதேசங்களும் ரோமானியப் பேரரசின் கட்டுப்பாட்டின் கீழ் இருந்தது. கிபி நான்காம் நூற்றாண்டின் துவக்கத்தில் துருக்கியின் பெரும்பாலான பகுதிகள் ரோமானிய பைசாந்தியப் பேரரசின் ஆட்சியின் கீழ் (330–1453) இருநதது. பின்னர் இசுலாமிய செல்யூக் அரசமரபினர் நிறுவிய செல்யூக் பேரரசின் கீழ் 1037 முதல் 1194 வரை இருந்தது. இறுதியில் இசுலாமிய ஒட்டோமான் பேரரசின் கீழ் 1299–1922 இருந்தது. முஸ்தபா கமால் தலைமையில் 19 மே 1919 அன்று துவங்கிய துருக்கி விடுதலைப் போரின் முடிவில் 29 அக்டோபர் 1923 அன்று துருக்கி குடியரசு ஆனது.  

## துருக்கியின் வரலாற்று கால வரிசை
- கிமுக்கு முன்னர் சுமேரியாவின் இட்டைட்டு பேரரசினர் துருக்கியின் பகுதிகளை கிமு 1600 முதல் கிமு 1178 முடிய ஆண்டனர்.

- இட்டைட்டு ஆட்சியின் வீழ்ச்சிக்குப் பின்னர் துருக்கியின் மேற்குப் பகுதிகளை கிமு 1200 முதல் கிமு 546 வரை லிடியா மக்கள் ஆண்டனர்.

- பாரசீகத்தின் அகாமனிசியப் பேரரசினர் துருக்கியை கிமு 550 முதல் கிமு 330 முடிய ஆண்டனர்.

- கிரேக்க மாசிடோனியப் பேரரசர் அலெக்சாந்தர் கிமு 334ல் பாரசீகர்களை வென்று துருக்கியைக் கைப்பற்றினார்.

- அலெக்சாந்தரின் இறப்பிற்குப் பின் எலனியக் காலத்தில் கிரேக்க செலூக்கியப் பேரரசினர் கிமு 312 முதல் கிமு 30 முடிய துருக்கியின் மேற்குப் பகுதிகளை ஆண்டனர்.

- பைசாந்தியப் பேரரசு எனும் கிழக்கு உரோமைப் பேரரசினர் கிமு 30 முதல் கிபி 395 முடிய துருக்கியின் மேற்குப் பகுதிகளை ஆட்சி செய்தனர்.

- ஆர்மீனியர்கள் துருக்கியின் கிழக்குப் பகுதிகளை கிமு 331 முதல் கிபி 329 வரை ஆண்டனர்.

- ரோமானிய பைசாந்தியப் பேரரசின் ஆட்சியின் கீழ் துருக்கி கிபி 330 முதல் கிபி 1453 வரை இருநதது.

- பின்னர் இசுலாமிய செல்யூக் அரசமரபினர் நிறுவிய செல்யூக் பேரரசின் கீழ் 1037 முதல் 1194 வரை இருந்தது.

- இறுதியில் இசுலாமிய ஒட்டோமான் பேரரசின் கீழ் 1299 முதல் 1922 வரை இருந்தது.

- முதலாம் உலகப் போர் முடிவில் ஒட்டோமான் பேரரசு வீழ்ச்சியுறத் துவங்கியது. முஸ்தபா கமால் தலைமையில் 19 மே 1919 அன்று துவங்கிய துருக்கி விடுதலைப் போரின் முடிவில் 29 அக்டோபர் 1923 அன்று துருக்கி குடியரசு ஆனது. துருக்கியின் 36வது ஒட்டோமான் பேரரசர் ஆறாம் முகமதுவின் ஆட்சி முடிவுற்றது. முஸ்தபா கமால் துருக்கிக் குடியரசின் அதிபர் ஆனார்.
## இதனையும் காண்க
- இட்டைட்டு பேரரசு
- லிடியா இராச்சியம்
- அகாமனிசியப் பேரரசு
- செலூக்கியப் பேரரசு
- பைசாந்தியப் பேரரசு
- ஆர்மீனிய இராச்சியம்
- செல்யூக் பேரரசு
- ஒட்டோமான் பேரரசு
# ராம்நகர், உதம்பூர்



**இராம்நகர்** (**Ramnagar**), வட இந்தியாவில் உள்ள ஜம்மு காஷ்மீரில் உள்ள உதம்பூர் மாவட்டத்தில் உள்ள ராம்நகர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இங்கு இராம்நகர் கோட்டை உள்ளது. இந்நகரத்தில் தாவி ஆறு பாய்கிறது. இது கடல் மட்டத்திலிருந்து 601 மீட்டர் உயரத்தில் உள்ளது. இது ஜம்மு நகரத்திற்கு வடகிழக்கே 94 கிலோ மீட்டர் தொலைவிலும்; உதம்பூர் நகரத்திற்கு தென்கிழக்கே 36 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், வீடுகளும் கொண்ட  
நகரத்தின் மக்கள் தொகை 6,292 ஆகும். அதில் ஆண்கள் 3,237 மற்றும் பெண்கள் 3,055 ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.89% ஆகவுள்ளனர். இதன் சராசரி எழுத்தறிவு 81.64% ஆகவுள்ளது. இதன் மக்கள் தொகையில் இந்துக்கள் 96.27%, இசுலாமியர் 3.31% மற்றும் பிறர் 0.43% ஆகவுள்ளனர்.
# சூடோகெலிசு அண்ணாமலை


**சூடோகெலிசு அண்ணாமலை** (*Pseudohelice annamalai*) என்பது வருணிடே குடும்பத்தில் உள்ள ஒரு நண்டு சிற்றினமாகும். இது இந்தியப் பெருங்கடலில் தமிழ்நாட்டின் கடலூர் மாவட்டத்தில் வெள்ளாற்றின் முகத்துவாரத்திற்கு அருகிலுள்ள பரங்கிப்பேட்டை சதுப்புநிலத்திலிருந்து அண்மையில் பதிவாகியுள்ளது. *சூடோகெலிசு* பேரினத்தில் காணப்படும் பிற சிற்றினங்கள், *சூடோகெலிசு சப்குவாட்ராட்டா* மற்றும் *சூடோகெலிசு லேட்ரேலி* ஆகும்.  

## விளக்கம்
*சூடோகெலிசு அண்ணாமலை* நண்டின் முதுகு ஓடு அடர் ஊதா நிறத்திலிருந்து அடர் சாம்பல் நிறம் வரை, ஒழுங்கற்ற வெளிர் பழுப்பு, மஞ்சள் கலந்த பழுப்பு அல்லது வெள்ளை நிறத் திட்டுகளுடன் பிற சிற்றினங்களிலிருந்து வேறுபடுகின்றது. இடுக்கி கால்கள் வெளிர் பழுப்பு நிறத்தில் காணப்படும். இது அதிகபட்சமாக 20 மி.மீ. அகலம் வரை வளரும். இந்த சிற்றினம் சதுப்புநிலங்களின் சேற்றுக் கரைகளில் வாழ்கிறது. இவற்றின் வளைகள் *அவிசெனியா* சதுப்புநிலங்களின் காற்று வேர்களுக்கு அருகில் அமைந்துள்ளன. வளைகளின் ஆழம் சுமார் 25 முதல் 30 செ.மீ. வரை இருக்கும். இவை கிளைகளாகவும், நுழைவாயிலைச் சுற்றி பெரிய துகள்களுடன் அமைக்கப்பட்டிருக்கும். மற்ற அலையிடைப்பகுதி நண்டுகளைப் போலல்லாமல், இந்த நண்டு அமைதியாகக் காணப்படும்.